Document ID: 32004R2094

32004R2094
L 362/12
SLUŽBENI LIST EUROPSKE UNIJE
08.12.2004.
UREDBA KOMISIJE (EZ) br. 2094/2004
od 8. prosinca 2004.
o otvaranju i predviđanju upravljanja carinskom kvotom od 10 000 tona drukčije obrađenih zrna zobi obuhvaćenih oznakom KN 1104 22 98
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1784/2003 od 29. rujna 2003. o zajedničkom uređenju tržišta žitarica (1), a posebno njezin članak 12. stavak 1.,
budući da:
(1)
Kako bi ispunila svoje međunarodne obveze, Zajednica je od 1. siječnja 1996. za svaku tržišnu godinu uvela nultu carinsku stopu za drukčije obrađena zrna zobi obuhvaćena oznakom KN 1104 22 98.
(2)
Do tržišne godine 2004./05. ovom carinskom kvotom upravljalo se u skladu s Uredbom Komisije (EZ) br. 2369/96 od 12. prosinca 1996. o otvaranju i predviđanju upravljanja carinskom kvotom Zajednice za 10 000 tona drukčije obrađenih zrna zobi obuhvaćenih oznakom KN 1104 22 98 (2). Tom se Uredbom predviđa upravljanje pomoću uvoznih dozvola, za koje se zahtjevi podnose mjesečno.
(3)
Uredbom Komisije (EZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (3) kodificiraju se pravila za upravljanje carinskim kvotama koje se koriste po kronološkom redu datuma carinskih deklaracija i za nadzor preferencijalnog uvoza.
(4)
S ciljem pojednostavljenja i s obzirom na mali opseg carinske kvote za drukčije obrađena zrna zobi obuhvaćena oznakom KN 1104 22 98, od tržišne godine 2005./06. nadalje, za upravljanje ovom kvotom treba primjenjivati Uredbu (EZ) br. 2454/93, a Uredbu (EZ) br. 2369/96 treba staviti izvan snage. Iz administrativnih razloga se za predmetnu kvotu mora uvesti novi redni broj.
(5)
Člankom 9. stavkom 1. Uredbe (EZ) br. 1784/2003 predviđa se izuzeće od obveze podnošenja uvozne dozvole za proizvode koji nemaju znatan utjecaj na stanje opskrbe na tržištu žitarica. Zajednica godišnje uvozi prosječno 6 000 tona drukčije obrađenih zrna zobi obuhvaćenih oznakom KN 1104 22 98. To uključuje i ograničenu količinu vrlo specifičnih proizvoda za industrijsku uporabu koji nemaju utjecaj na tržište žitarica. Stoga se može primijeniti izuzeće od obaveze podnošenja uvozne dozvole iz članka 9. stavka 1. Uredbe (EZ) br. 1784/2003.
(6)
Mjere predviđene u ovoj Uredbi u skladu su s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Carinska kvota u Prilogu otvara se za svaku tržišnu godinu od 1. srpnja do 30. lipnja.
Članak 2.
Carinskom kvotom iz članka 1. upravlja Komisija u skladu s člancima 308.a, 308.b i 308.c Uredbe (EEZ) br. 2454/93.
Članak 3.
Za uvoz zrna zobi u okviru carinske kvote iz članka 1. nije potrebno podnijeti uvoznu dozvolu.
Članak 4.
Ovime se Uredba (EZ) br. 2369/96 stavlja izvan snage.
Članak 5.
Ova Uredba stupa na snagu sedmog dana od dana objave u Službenom listu Europske unije.
Primjenjuje se od 1. srpnja 2005.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. prosinca 2004.

Labels: 3
17